L 87/42 Jurnalul Oficial al Uniunii Europene 31.3.2009 REGULAMENTUL (CE) NR. 217/2009 AL PARLAMENTULUI EUROPEAN ŞI AL CONSILIULUI din 11 martie 2009 privind furnizarea de statistici referitoare la capturile de peşte şi la activitatea piscicolă de către statele membre care pescuiesc în Atlanticul de Nord-Vest (reformare) (Text cu relevanță pentru SEE) PARLAMENTUL EUROPEAN ŞI CONSILIUL UNIUNII EUROPENE, având în vedere Tratatul de instituire a Comunității Europene, în special articolul 285 alineatul (1), având în vedere propunerea Comisiei, hotărând în conformitate cu procedura prevăzută la articolul 251 din tratat (!), întrucât: (1) Regulamentul (CEE) nr. 2018/93 al Consiliului din 30 iunie 1993 privind furnizarea de statistici referitoare la capturile de peşte şi la activitatea piscicolă de către statele membre care pescuiesc în Atlanticul de Nord-Vest (?) a fost modificat în mod semnificativ şi în repetate rânduri (%). Din motive de claritate, ar trebui, cu ocazia realizării de noi modificări la respectivul regulament, să se procedeze la reformarea acestuia. (2) Convenţia privind cooperarea multilaterală viitoare în domeniul pescuitului în Atlanticul de Nord-Vest, aprobată prin Regulamentul (CEE) nr. 3179/78 (*) al Consiliului, care instituie Organizația Pescuitului în Atlanticul de Nord-Vest (NAFO), solicită Comunității să furnizeze Consiliului ştiințific al NAFO toate informațiile statistice şi ştiințifice disponibile solicitate de Consiliul ştiințific în realizarea activității sale. (3) Consiliul ştiințific al NAFO a indicat că, pentru realizarea activității de evaluare a situației stocurilor de peşte din Atanticul de Nord-Vest, statisticile periodice privind capturile de peşte prins şi activitatea piscicolă sunt esențiale. (4) Mai multe state membre au solicitat să comunice datele sub o formă sau pe un suport diferit de cele definite în anexa V (echivalentul chestionarelor Statlant). (5) Măsurile necesare pentru executarea prezentului regula- ment ar trebui să se adopte în conformitate cu Decizia 1999/468/CE a Consiliului din 28 iunie 1999 de stabilire a normelor privind exercitarea competențelor de executare conferite Comisiei (5). () Avizul Parlamentului European din 17 iunie 2008 (nepublicat încă în Jurnalul Oficial) şi Decizia Consiliului din 26 februarie 2009. () JOL186, 28.7.1993, p. 1. () A se vedea anexa VI. () JOL 378, 30.12.1978, p. 1. () JOL184,17.7.1999, p. 23. (6) Comisia ar trebui, în special, să fie împuternicită să adapteze listele cu speciile şi zonele piscicole statistice, descrierile acelor zone, precum şi măsurile, codurile si definițiile aplicate activității piscicole, echipamentele de pescuit, dimensiunile vaselor şi metodele de pescuit. Deoarece măsurile respective au un domeniu general de aplicare şi sunt destinate să modifice elementele neesențiale ale prezentului regulament, acestea trebuie să se adopte în conformitate cu procedura de reglementare cu control prevăzută la articolul 5a din Decizia 1999/468|CE, ADOPTĂ PREZENTUL REGULAMENT: Articolul 1 Fiecare stat membru transmite Comisiei date referitoare la capturile de peşte ale navelor înmatriculate în respectivul stat sau aflate sub pavilionul acestuia şi care pescuiesc în Atlanticul de Nord-Vest, luând în considerare în mod corespunzător Regula- mentul (Euratom, CEE) nr. 1588/90 al Consiliului din 11 iunie 1990 privind transmiterea de date statistice confidențiale Biroului Statistic al Comunităților Europene (5). Datele referitoare la capturile nominale includ toate produsele pescăreşti debarcate sau transbordate pe mare în orice formă, dar exclud cantitățile care, ulterior capturării, sunt aruncate înapoi în mare, consumate la bord sau folosite ca momeală. Producţia acvaculturii se exclude. Datele se înregistrează în echivalent de greutate în viu a cantităților debarcate sau transbordate, rotunjite la tona cea mai apropiată. Articolul 2 (1) Datele care trebuie furnizate sunt de două tipuri: (a) capturile nominale anuale, exprimate în tone echivalent de greutate în viu debarcate pentru fiecare dintre speciile enumerate în anexa ], efectuate în fiecare dintre zonele statistice de pescuit ale Atlanticului de Nord-Vest prezentate în anexa II şi definite în anexa III; (b) capturile specificate la litera (a) şi activitatea piscicolă corespunzătoare, subîmpărțite după luna calendaristică a capturii, echipamentul de pescuit, dimensiunea vasului şi principalele specii căutate. () JOL151,15.6.1990, p. 1.